Bjugn

Bjugn er en tidligere kommune i Fosen i Trøndelag, som fra 1. januar 2020 er en del av Ørland kommune. Den grenset i nord til Åfjord, i øst til Indre Fosen og i vest til Ørland. Botngård var  administrasjonssenteret i kommunen.

I forbindelse med regjeringen Solbergs kommunereform vedtok Stortinget 8. juni 2017 at Bjugn og Ørland kommuner slås sammen fra 1. januar 2020.Vedtak 827 i Endringer i kommunestrukturen publisert av Stortinget. Den nye kommunen får navnet Ørland, og høsten 2017 kom Fellesnemnda for nye Ørland kommune frem til at kommunesenterfunksjonene skulle fordeles mellom de to gamle kommunesentrene Botngård og Brekstad,Fosna-folket 23. november 2017  men med Botngård (som skifter navn til Bjugn i 2020) som administrasjonssenter for den nye kommunen.

 Geografi 
Bjugn består pr. 2020 av det som tidligere var kommunene Bjugn, Nes, Jøssund og den nordvestlige delen av Stjørna.

 Samfunn 

 Politikk 

 Kommunestyrevalget 2015 

 Kommunestyrevalget 2003 

I 2014 etterfulgte Ogne Undertun partifellen Arnfinn Astad som ordfører.Bjugn kommune: Bjugn kommune har fått ny ordfører  publisert 9. desember 2014, besøkt 20. februar 2015.

 Næringsliv 
Bjugn kommune preges av å være jord- og skogbruksskommune der landbruket spiller en viktig rolle for næringslivet. Det eksisterer også en sildoljefabrkk, Scanbio Lysøysund AS, som er en hjørnesteindbedrift, Bjugn Bilopphuggeri og Statens vegvesen. De senere år er Valsnes, som er en vindmøllepark, blitt utviklet, og ved samme sted bygges det opp en fabrikk innenfor fôrproduksjon for oppdrettsfisk som Marine Harvest står bak.

 Historie 
miniatyr|alt=kart|Bjugn kommunes minste utstrekning, i årene 1899–1963, omfattet landet rundt og øst for Bjugnfjorden.
 1853 ble Ørland oppdelt i Ørland og Bjugn herreder.
 1896 ble Åfjord oppdelt i Åfjord og Jøssund herreder.
 1899 ble Bjugn oppdelt i Stjørna, Bjugn og Nes herreder.
 1964 ble herredene Jøssund, Nes, Bjugn og nordre del av Stjørna slått sammen til Bjugn kommune.

 Kultur 
Bjugn har en rekke arenaer innenfor kulturvirksomhet. Fosenhallen ble bygd opp i år 2007 og står for en rekke aktiviteter innenfor idrett. Kystkulturdagene ved Lysøysund arrangeres hvert år i august måned av Stiftelsen Frohavet og stedet har Bjugn Bowling AS i Botngård sentrum.

 Ord og våpen 
Bjugns kommunevåpen er et gult ror på blå bunn. Dette ble tegnet av Einar Skjervold, og godkjent av kongen i statsråd i 1989.

 Tusenårssted 
Bjugn Bygdatun Mølnargården er kommunens tusenårssted. Stedet ble valgt av kommunens tusenårskomité, bestående av representanter fra de lokale partiene, ungdomsråd, eldreråd, handelsstandsforeningen, kulturetaten, rådmann, varaordfører og ordfører, i møte 11. juni 1999. Det statlige tilskuddet gikk til tusenårsstedet og prosjektet «Ingen skal være alene – dersom de selv ikke vil det», som var parolen for nyttårsfeiringen ved tusenårsskiftet.

To messingskilt markerer stedet. Det ble plantet tusenårstrær, samt gravd ned et tusenårsskrin med en del utvalgte gjenstander.

 Tusenårstre 
Tusenårstreet, en eik, ble plantet på Mølnargården. I tillegg ble følgende trær plantet:
 10 rognasal, til Kongsvoll
 10 rognasal, til Mølnargården
 5 fuglekirsebær, til Mølnargården
 15 svartor, til Mølnargården

 Severdigheter 
 Øygruppa Tarva er en naturattraksjon, og representerer samtidig flere viktige sider av historien om et allsidig kystbasert næringsliv

 Idrett 
Allround-NM på skøyter 2008 ble avholdt 15. og 16. desember 2007 i den nybygde Fosenhallen i Bjugn.

 Kjente bjugninger 
 Emil Schanche (1881–1966), kunstmaler
 Alf Nebb (1915–2006), politiker og ordfører i 34 år
 Bjørg Berg (1926-2009), forfatter
 Morten Lund (1945–), ordfører og stortingsrepresentant (Sp) 1993-2005
 Arent M. Henriksen (1946–), politiker (SV/Ap)
 Asbjørn Rødberg (1953–), maler og grafiker

 Se også 
 Bjugn-saken
 Valsneset vindmøllepark

 Referanser 

 Eksterne lenker 
 Bjugn kommune om Marin Harvest